**Csorba Győző könyvtár – Irodalmi kvíz (2013. július)**



**150 ÉVE SZÜLETETT BRÓDY SÁNDOR**

1863. július 23-án született Bródy Sándor a múlt századforduló legnagyobb hatású magyar írója, publicistája. Harcos publicisztikáiban ő készítette elő *Ady*t, szépprózájában egyaránt hatott *Móricz Zsigmond*ra, *Krúdy Gyulá*ra, színpadon tőle tanult *Molnár Ferenc* és *Szomory Dezső* is. Műveivel az irodalmi romantika egyenes folytatója volt, ugyanakkor regényírásában és színpadi műveiben előkészítette a XX. század realizmusát.

A helyes megfejtők között minden hónap végén könyvjutalmat sorsolunk ki.

**1. A fiatal Bródy az édesapjától tartást, büszkeséget örökölt, édesanyja gyöngédséget, a szenvedők iránti mély megértését hagyta örökül. Ez tükröződik már első novelláskötetében, melynek témavilágával nagy feltűnést keltett az irodalomban? Mi a címe?**

1. Egy élet története
2. János és barátai
3. Nyomor

**2. Írásművészetére legnagyobb hatással *Jókai* meseszövése és egy francia író naturalizmusa volt. Műveiben a két író örökségét akarta összeszőni. Melyik francia író hatott rá?**

1. Flaubert, Gustave
2. Zola, Émile
3. Maupassant, Guy de

**3. Az 1880-as évektől ugrásszerűen megnőtt az újságok száma, melyek maguk köré gyűjtötték az írókat. Irodalom és újságírás összefonódott. Az újságíró a kor közéletének fontos szereplője lett. Bródy újságírói pályája … című lappal fonódik össze.**

a. Magyar Hírlap

b. Budapesti Hírlap

c. Erdélyi Híradó

**4. Bródy Sándor a húszas éveiben, másfél évig kolozsvári lapok munkatársa volt. A fiatal publicista hamar bejáratos lett a Kolozsvári Nemzeti Színházba kritikusként és magánemberként egyaránt. Itt ismerkedett meg a társulat fiatal színésznőjével. Ebből a szerelemből 1890. augusztus 15-én egy fiúgyermek született aki – miután házasság születésének tényét nem szentesítette – anyja után kapta a vezetéknevét. Később ő is híres író lett. Ki ő?**

a. Czinczár Sándor

b. Rosenfeld Sándor

c. Hunyadi Sándor

**5. Bródy tehetségének jegyét a munka minden területén megtalálhatjuk. Az első ilyen jellegű vállalkozás a magyar irodalomban, mely szervezés, könyvtervezés, kiadás, könyvterjesztés, szerkesztés, publicisztika és irodalom volt együtt. Melyik műve az, mely az 1900-as év minden hónapjában, összesen tizenkét kötetben jelent meg?**

1. Egy férfi vallomásai és életképek
2. Fehér könyv
3. Emberfejek

**6. Egy esküvőn ismerkedett meg a szépséges, több nyelvet beszélő, kulturált polgárlánnyal, Rosenfeld Bellával, akit feleségül vett, akitől öt gyereke született, és akivel sikertelen házasságukat nyolc év után felbontották. Ismeretségük történetét, a lány szépségét melyik novellájában örökítette meg az író?**

1. A szerelemről
2. A szerelem élete
3. Egy férfi vallomásai

**7. „Nem fogunk tehát a korszaknak hízelgő, szórakoztató és kedves szépirodalmat csinálni. Kemény, sokszor nyers, nemegyszer nyugtalanító sorok következnek itt. …” Ezekkel a sorokkal harangozta be azt a folyóiratot, amelyet 1903 tavaszán indított, s melynek főmunkatársai Gárdonyi Géza és Ambrus Zoltán volt? Mi volt a lap címe?**

1. Új Idők
2. Jövendő
3. A Nap

**8. Melyik az a drámája, amelyiket két befejezéssel írt meg; saját jó ízlése szerint kíméletlen végűre és az utólag megváltoztatott, happy endben feloldott színpadi variációra.**

1. A dada
2. A tanítónő
3. A medikus

**9. 1911 novemberében az *Újság* c. lapnál *Pesti Kis Tükör* címmel önálló rovatot szerkesztett Bródy Sándor. Írásainak műfaja és témája rendkívül sokoldalú volt. Tárca, tudósítás, riport, színház, kritika, képzőművészeti kritika, novella egyaránt található volt benne. „Az irodalmi újságírás nyelvét ő teremtette meg nálunk, nagy írói egyéniségek stílusát ő alakította.” Ki mondta ezt róla?**

1. Babits Mihály
2. Ignótus
3. Móricz Zsigmond

**10. Melyik az a regénye, amelyikből később színpadi változatot is írt?**

1. Az ezüst kecske
2. Hófehérke
3. A nap lovagja

**11. Melyik festőnek szentelt novellaciklust utolsó éveiben, mely egyfajta portré a festőről, de legalább annyira** **önarckép az élete végéhez közeledő Bródy Sándorról?**

a. Leonardo da Vinci

b. Munkácsy Mihály

c. Rembrandt

**12. Melyik középület található a róla elnevezett utcában Budapesten?**

a Magyar Rádió

b. Nemzeti Színház

c. Magyar Televízió

**13. Melyik város könyvtára viseli Bródy Sándor nevét?**

a. Szeged

b. Debrecen

c. Eger

**13+1. Köti-e rokoni szál Bródy János zenészt, dalszövegírót Bródy Sándor íróhoz?**

1. nem
2. igen, apai déd-ükapja Bródy Zsigmond újságíró, aki Bródy Sándor unokatestvére volt
3. igen, Bródy Sándor a dédnagyapja volt

Kérjük, adja meg nevét és elérhetőségét!